ഇന്ധനവില വര്ധന : മൗനവ്രതത്തില് മോദി സര്ക്കാര് ന്യൂഡല്ഹി: രാജ്യത്ത് ഇന്ധനവില നൂറു കടന്ന് റോക്കറ്റുപോലെ കുതിച്ചിട്ടും കേന്ദ്ര സര്ക്കാര് നിശബ്ദത പാലിക്കുകയാണ് . കേന്ദ്രത്തിന്റെ ജനദ്രോഹ നടപടികള്ക്കിരയാകുന്നത് രാജ്യത്തെ സാധാരണക്കാരാണ് . കോവിഡ് മഹാമാരി സൃഷ്ടിച്ച സാമ്ബത്തിക ആഘാതം മൂലം വരുമാനം ഇല്ലാതാകുകയോ നാമമാത്രമാകുകയോ ചെയ്ത പാവപ്പെട്ടര്ക്കും സാധാരണക്കാര്ക്കും നേരെ നടത്തുന്ന കടന്നാക്രമണമാണ് അടിക്കടി കുതിച്ചുയര്ന്ന് കൊണ്ടിരിക്കുന്ന ഇന്ധനവില . അതെ സമയം ഉയര്ന്ന ഇന്ധനവിലക്ക് കാരണം ഉപയോഗം കൂടിയതാണെന്ന വിചിത്ര വാദമാണ് കേന്ദ്ര സര്ക്കാര് ഉന്നയിക്കുന്നത്. കോവിഡിനുശേഷം പെട്രോള് ഉപയോഗം 1015 ശതമാനവും ഡീസല് ഉപയോഗം 610 ശതമാനവും വര്ധിച്ചെന്നാണ് കേന്ദ്ര പെട്രോളിയം മന്ത്രി ഹര്ദീപ് സിംഗ് പുരി ന്യായീകരിക്കുന്നത് . നരേന്ദ്ര മോദി സര്ക്കാര് അധികാരത്തിലേറിയതിന് ശേഷം ഉണ്ടായ ഇന്ധന വില വര്ധനയുടെ കണക്കുകള് ഞെട്ടിക്കുന്നതാണ് .എന്ഡിഎ സര്ക്കാര് കേന്ദ്രത്തില് അധികാരത്തില് എത്തുന്നത് 2014 ല് ആയിരുന്നു. തുടര്ച്ചയായി രണ്ട് ടേം കോണ്ഗ്രസിന്റെ നേതൃത്വത്തിലുള്ള യുപിഎ സര്ക്കാര് കേന്ദ്രം ഭരിച്ചതിന് ശേഷമായിരുന്നു ഇത്. ഇന്ധന വില നിയന്ത്രണാധികാരം സര്ക്കാരില് നിന്ന് മാറ്റിയത് യുപിഎ സര്ക്കാര് ആയിരുന്നു.അതെ സമയം അന്താരാഷ്ട്ര വിപണിയില് അസംസ്കൃത എണ്ണയുടെ വില 80 ഡോളറിലാണ്.The post ഇന്ധനവില വര്ധന : മൗനവ്രതത്തില് മോദി സര്ക്കാര് first appeared on MalayalamExpressOnline.